gl gl en it gl gl gl gl gl gl gl gl gl fr fr pt gl gl gl gl it en gl gl en es gl gl gl gl gl gl en en en gl gl gl gl es gl gl gl es gl gl gl gl gl gl en gl gl gl gl gl gl gl gl gl gl gl gl gl gl gl gl es gl gl gl gl gl en gl gl gl pt
A Atención Comercial do Proxecto de Lei: entre as expectativas e as grandes eivas | UCGAL
Convenio co IGCC. Cóntanos o teu caso
Forma parte da nosa familia e benefíciate das vantaxes que che ofrecemos Asóciate
A Atención Comercial do Proxecto de Lei: entre as expectativas e as grandes eivas
Froito do acordo de colaboración con ADECES (Asociación Pro Derechos Civiles Económicos y Sociales), UCGAL da a coñecer os datos do XIV Estudo de Atención ao Cliente nas Telecomunicacións que reflicte diferezas de ate 76 horas na reparación de incidencias; a información sobre permanencia é moi escasa, agás excepcións; Orange pide o DNI aos non clientes no 100% das ocasións e no 50% gravan unha autorización para enviar información comercial. O retorno de chamadas chega ate o 450%, vulnerando o dereito á intimidade.
Movistar encabeza o ranking aproximándose aos 7 puntos. Másmóvil, Jazztel e R non chegan ao 5,5; Orange e Yoigo non acadan os 6 puntos.
A falta de información sobre prazos e penalizacións por permanencia é unha grande eiva. Só Movistar e Pepephone informan de ambas as dúas materias no 100% das ocasións.
Información confusa sobre os prazos de instalación e incongruencia cos datos oficiais de calidade.
O 100% dos teleoperadores de Orange solicitan o DNI para facilitar información e, deles, máis da mitade efectúan unha gravación solicitando autorización para o envío de información comercial.
A atención personalizada de 7 dos 10 operadores examinados sitúase por riba de 1 minuto.
Vodafone rexistra máis dun 450% de chamadas de retorno do operador á persoa usuaria por cada petición de información comercial. Jazztel tamén supera o limiar do 400%.
Vodafone e Jazztel: “estes son os meus prezos, pero teño outros se contrata no momento”.
Pepephone ofrece produtos enerxéticos na súa locución e un comercial de Orange critica ao seu socio de Jazztel porque a conexión co fogar non é fibra e  porque o seu router é malo.
Movistar prioriza a chamada na súa gravación inicial se a persoa usuaria é maior de de 65 años.
Orange e Jazztel roldan as 120 horas na resolución de incidencias. Vodafone, Movistar e Telecable están por baixo das 60.
A resolución remota das incidencias oscila entre o 37% e o 50%.
A reiteración de chamadas pola mesma incidencia supón un 62% en Másmóvil, ao que seguen Orange, Jazztel e Pepephone (37%). No outro extremo Movistar e Euskaltel cun 12%.
O tempo máximo de espera para acceder á Asistencia Técnica rexístrao R con preto de 21 minutos. Orange está na outra banda da ecuación, pero aínda así acada os 14 minutos.
Podes ver a Nota de Prensa e o Estudo Completo
Proxecto de Lei dos Servizos de Atención ao Cliente
Malia as melloras que o texto introduce en cuestións como a atención personalizada, ou a garantía do acceso ás persoas con discapacidade, para Adeces e UCGAL hai lagunas que deberían corrixirse, entre elas:
A súa aplicación debería facerse extensiva a servizos á cidadanía de calquera administración, moitos dos cales presentan barreiras de acceso, xa que logo só é posible comunicarse cos mesmos a través de medios electrónicos, carecendo dun sistema de atención personalizada que facilitaría (no caso de que estivese cualificada) a exposición da solicitude dos cidadáns.
Cómpre que estas obrigas alcancen aos proveedores de servizos dixitais, evitando a asimetría regulatoria que ven caracterizando o mercados das telecomunicacións no seu sentido máis amplo.
Por outra banda, é necesario examinar a compatibilidade do Proxecto con outras leis xerais ou sectoriais que regulan estes servizos.
Deixa unha resposta Cancelar a resposta
Tes que iniciar sesión para publicar comentarios.
Política de Privacidade, Cookies e Aviso legal | Rúa Boiro, Nº 3 - 1ºA 15705 Santiago de Compostela (A Coruña)